Source: http://www.kifissiaepixeirein.gr/?portfolio=%CE%BA%CE%BF%CE%B9%CE%BD%CF%89%CF%86%CE%B5%CE%BB%CE%AE%CF%82-%CE%B5%CF%81%CE%B3%CE%B1%CF%83%CE%AF%CE%B1-%CE%BF%CE%B1%CE%B5%CE%B4-%CE%B7-%CF%80%CF%81%CF%8E%CF%84%CE%B7-%CF%80%CF%81%CE%BF%CE%BA%CE%AE
Timestamp: 2017-12-13 05:09:51+00:00
Document Index: 39215583

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επιχειρείν » Κοινωφελής εργασία ΟΑΕΔ: Η πρώτη προκήρυξη – Άνοιξαν σήμερα οι αιτήσεις
“Φρέσκιες” ιδέες στο Εργαστήριο Επιχειρηματικότητας για Εφήβους
Εναρκτήριο «λάκτισμα» για περίπου 4.000 προσλήψεις και κατανομές
Date:Friday, 8 April, 2016
Στις 6/04/2016 εκδόθηκε απο τον ΟΑΕΔ η πρώτη προκήρυξη Νο 3/2016 που αφορά στη διαδικασία προσλήψεων προσωπικού για την προώθηση της απασχόλησης (κοινωφελής εργασία 2016) από το νέο πρόγραμμα κοινωφελούς εργασίας , σε Επιβλέποντες Φορείς του Υπουργείου Αγροτικής Ανάπτυξης & Τροφίμων.
Ξεκίνησε σήμερα, 8 Απριλίου, η ηλεκτρονική υποβολή αιτήσεων στην ιστοσελίδα του ΟΑΕΔ (www.oaed.gr) από εγγεγραμμένους ανέργους του Οργανισμού για συμμετοχή στο πρόγραμμα Κοινωφελούς Εργασίας πεντάμηνης απασχόλησης σε Επιβλέποντες Φορείς του Υπουργείου Αγροτικής Ανάπτυξης & Τροφίμων. Η σχετική Δημόσια Πρόσκληση Νο 3/2016, που εκδόθηκε σήμερα, τονίζει ότι πρόκειται να δημιουργηθούν 413 θέσεις απασχόλησης για ανέργους, μόνο πτυχιούχων ΑΕΙ – ΤΕΙ, ηλικίας 18 ετών και άνω. Επίσης, καταληκτική ημερομηνία υποβολής αιτήσεων είναι η 18η Απριλίου. Δικαίωμα υποβολής ηλεκτρονικών αιτήσεων συμμετοχής στο Πρόγραμμα έχουν μόνο οι άνεργοι που ανήκουν σε μία από τις παρακάτω κατηγορίες, υπό την προϋπόθεση ότι είναι πτυχιούχοι ΑΕΙ πανεπιστημιακού ή τεχνολογικού τομέα: 1. Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ. 2. Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς. 3. Εγγεγραμμένοι μακροχρόνια άνεργοι στα μητρώα ανέργων του ΟΑΕΔ. 4. Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων του ΟΑΕΔ, για την κάλυψη θέσεων με βάση τα τυπικά τους προσόντα. 5. Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών. 6. Εγγεγραμμένοι στα μητρώα ανέργων ΑμεΑ του ΟΑΕΔ. Από τον ΟΑΕΔ τονίζεται ότι οι ενδιαφερόμενοι άνεργοι έχουν δικαίωμα να υποβάλουν μία ηλεκτρονική αίτηση συμμετοχής, ως πιστοποιημένοι χρήστες στις Ηλεκτρονικές Υπηρεσίες της διαδικτυακής πύλης του ΟΑΕΔ εισάγοντας τους κωδικούς πρόσβασης σε αυτή (Ονομασία Χρήστη και Συνθηματικό).Για τη διευκόλυνσή τους οι ενδιαφερόμενοι ενημερώνονται από την ιστοσελίδα του ΟΑΕΔ (www.oaed.gr) , και συγκεκριμένα από τις Ηλεκτρονικές Υπηρεσίες – ΟΔΗΓΙΕΣ ΠΡΟΣΒΑΣΗΣ ΣΤΙΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΤΟΥ ΟΑΕΔ – Οδηγίες για την απόκτηση Κωδικών Πρόσβασης. Υποχρέωση προσκόμισης των σχετικών δικαιολογητικών στα ΚΠΑ2 του ΟΑΕΔ μέχρι την λήξη προθεσμίας υποβολής των αιτήσεων (18-04-2016), έχουν μόνο οι δυνητικά ωφελούμενοι. α) Άνεργοι μονογονεϊκών οικογενειών. β) Άνεργοι που ανήκουν στην κατηγορία των ΑμεΑ, αλλά έχουν εγγραφεί ως κανονικοί άνεργοι στο γενικό μητρώο του Οργανισμού και επιθυμούν να μεταφερθούν στο ειδικό μητρώο ΑμεΑ του ΟΑΕΔ. γ) Οι εγγεγραμμένοι άνεργοι γονείς εξαρτώμενων τέκνων ΑμεΑ. Οι πληροφορίες για τα κριτήρια επιλογής και κατάταξης των ωφελουμένων αντλούνται αυτεπάγγελτα από το ΟΠΣ του ΟΑΕΔ, την ΓΓΠΣ και την ΗΔΙΚΑ ΑΕ. Οι ωφελούμενοι επιλέγονται και κατατάσσονται στον Πίνακα Κατάταξης Ανέργων με βάση τα παρακάτω εφτά αντικειμενικά κριτήρια κατάταξης: 1. Το χρονικό διάστημα συνεχόμενης εγγεγραμμένης ανεργίας του ωφελούμενου με ανώτατο όριο τους 60 μήνες. 2. Το χρονικό διάστημα συνεχόμενης εγγεγραμμένης ανεργίας του /της συζύγου των ανέργων της πρώτης κατηγορίας, με ανώτατο όριο τους 60 μήνες. 3. Την αναπηρία (του υποψήφιου ωφελούμενου) σε ποσοστό 50% και άνω. 4. Το ετήσιο εισόδημα, ατομικό ή οικογενειακό. 5. Την ηλικία. 6. Τον αριθμό ανήλικων τέκνων.7. Τον αριθμό εξαρτώμενων τέκνων ΑμεΑ ( ανηλίκων ή / και ενηλίκων) με ποσοστό αναπηρίας 67% και άνω. Το σύστημα επιλογής βασίζεται στη μοριοδότηση των συγκεκριμένων κριτηρίωνν με αντικειμενικό και διαφανή τρόπο με τη χρήση μηχανογραφικού λογισμικού του ΟΑΕΔ. Περισσότερες πληροφορίες για το πρόγραμμα, τις προϋποθέσεις και τη διαδικασία προσλήψεων οι ενδιαφερόμενοι μπορούν να αναζητήσουν στην ιστοσελίδα του Οργανισμού Απασχόλησης Εργατικού Δυναμικού (www.oaed.gr). Επισημαίνεται ότι το συγκεκριμένο πρόγραμμα αποτελεί δέσμευση από την περσινή φάση της Κοινωφελούς Εργασίας. δείτε εδώ την προκήρυξη Παραρτημα 1 (Aριθμός Διατιθέμενων Θέσεων ανά Φορέα, Υπηρεσία Τοποθέτησης και Ειδικότητα) εδώ Παράρτημα 2 – Προσοντολόγιο εδώ